અગાઉ ટૉસ જીતીને પ્રથમ ફિલ્ડીંગ કરવાનો નિર્ણય સાઉથ આફ્રિકન કેપ્ટનને ભારે પડ્યો હતો. ભારતીય બેટ્સમેનોએ શરૂઆતથી જ આક્રમક અંદાજથી બેટિંગ કરતા માત્ર 9 ઓવર્સમાં જ 100 રન બનાવી લીધા હતા. શિખર ધવને 39 બોલમાં 72 રનની વિસ્ફોટક ઈનિંગ રમી હતી. જોકે, અન્ય બેટ્સમેનો મોટો સ્કોર નોંધાવી શક્યા નહોતા પરંતુ તેમણે રનરેટને જાળવી રાખ્યો હતો જેથી ભારત 20 ઓવર્સમાં 5 વિકેટે 203 રનનો મોટો સ્કોર બનાવવામાં સફળ રહ્યું હતુ.